ইংরেজী ‘বাইবেল’ (Bible) শব্দটি গ্রীক ভাষা থেকে গৃহীত, যার অর্থ ‘পুস্তক’। ল্যাটিন ভাষায় এবং ইংরেজীতে ‘পবিত্র পুস্তক’ অর্থে ‘বাইবেল’ শব্দটি ব্যবহৃত হয়েছে। পরিভাষাগত ভাবে ইহূদী ও খৃস্টান ধর্মের ধর্মগ্রন্থগুলির সমষ্টি একত্রে ‘বাইবেল’ (The Bible) নামে পরিচিত। যেহেতু কট্টরপন্থী ইহুদী ও খৃষ্টান সম্প্রদায়ই কুরআনের এই বাস্তবতাকে অস্বীকার করে এবং কুরবানীর ঘটনাটি ইসহাক (আঃ)-এর সাথে সংঘটিত হয়েছে বলে মনে করে, তাই বাইবেলের আলোকেও বিষয়টি আলোচনা করা সমীচীন মনে করছি। বাইবেল পুরাতন নিয়মের প্রথম কিতাব ‘আদি পুস্তক’[3] -এর মধ্যে ইসমাঈল ও ইসহাক (আঃ)-এর সুসংবাদ ও জন্মের আলোচনা এবং কুরবানীর ঘটনাও উল্লেখ রয়েছে। যেখানে নিচের বিষয়গুলো স্পষ্টভাবে বিদ্যমান-